Document ID: /roh_data/filtered/swiss_laws_in_ROHinterleaved.jsonl.gz/29993

This text was translated from FR into Rumantsch Grischun.

Les revenus déterminants comprennent:a. deux tiers des ressources en espèces ou en nature provenant de l’exercice d’une activité lucrative, pour autant qu’elles excèdent annuellement 1000 francs pour les personnes seules et 1500 francs pour les couples et les personnes qui ont des enfants ayant droit à une rente d’orphelin ou donnant droit à une rente pour enfant de l’AVS ou de l’AI; pour les conjoints qui n’ont pas droit aux prestations complémentaires, le revenu de l’activité lucrative est pris en compte à hauteur de 80 %; pour les personnes invalides ayant droit à une indemnité journalière de l’AI, le revenu de l’activité lucrative est intégralement pris en compte;b. le produit de la fortune mobilière et immobilière, y compris la valeur annuelle d’un usufruit ou d’un droit d’habitation ou la valeur locative annuelle d’un immeuble dont le bénéficiaire de prestations complémentaires ou une autre personne comprise dans le calcul de ces prestations est propriétaire, et qui sert d’habitation à l’une de ces personnes au moins;c. un quinzième de la fortune nette, un dixième pour les bénéficiaires de rentes de vieillesse, dans la mesure où elle dépasse 30 000 francs pour les personnes seules, 50 000 francs pour les couples et 15 000 francs pour les orphelins et les enfants donnant droit à des rentes pour enfant de l’AVS ou de l’AI; si le bénéficiaire de prestations complémentaires ou une autre personne comprise dans le calcul de ces prestations est propriétaire d’un immeuble qui sert d’habitation à l’une de ces personnes au moins, seule la valeur de l’immeuble supérieure à 112 500 francs entre en considération au titre de la fortune;d. les rentes, pensions et autres prestations périodiques, y compris les rentes de l’AVS et de l’AI;d. la rente entière, même si seul un pourcentage de la rente est ajourné en vertu de l’art. 39, al. 1, LAVS ou perçu de manière anticipée en vertu de l’art. 40, al. 1, LAVS;e. les prestations touchées en vertu d’un contrat d’entretien viager ou de toute autre convention analogue;f. les allocations familiales;g. ...h. les pensions alimentaires prévues par le droit de la famille;i. la réduction des primes accordée pour une période pour laquelle des prestations complémentaires sont attribuées avec effet rétroactif. En dérogation à l’al. 1, let. c, seule la valeur de l’immeuble supérieure à 300 000 francs entre en considération au titre de la fortune lorsque l’une des conditions suivantes est remplie: a. un couple ou un des conjoints est propriétaire d’un immeuble qui sert d’habitation à l’un des conjoints tandis que l’autre vit dans un home ou dans un hôpital; b. le bénéficiaire d’une allocation pour impotent de l’AVS, de l’AI, de l’assurance-accidents ou de l’assurance militaire vit dans un immeuble dont lui-même ou son conjoint est propriétaire. Les personnes ayant droit à des prestations de l’AI en vertu des art. 10 et 22 de la loi fédérale du 19 juin 1959 sur l’assurance-invalidité qui perçoivent un pourcentage de leur rente de manière anticipée en vertu de l’art. 40, al. 1, LAVS ne sont pas considérées comme des bénéficiaires d’une rente de vieillesse pour la prise en compte de la fortune nette en vertu de l’al. 1, let. c. Pour les personnes vivant dans un home ou dans un hôpital, les cantons peuvent fixer le montant de la fortune qui sera pris en compte en dérogeant à l’al. 1, let. c. Les cantons sont autorisés à augmenter, jusqu’à concurrence d’un cinquième, ce montant. Ne sont pas pris en compte:a. les aliments fournis par les proches en vertu des art. 328 à 330 du code civil;b. les prestations d’aide sociale;c. les prestations provenant de personnes et d’institutions publiques ou privées ayant un caractère d’assistance manifeste;d. les allocations pour impotents des assurances sociales;e. les bourses d’études et autres aides financières destinées à l’instruction;f. la contribution d’assistance versée par l’AVS ou par l’AI;g. les contributions de l’assurance obligatoire des soins aux coûts des soins dispensés dans un home, lorsque la taxe journalière ne comprend pas les coûts des soins au sens de la LAMal;h. le supplément de rente selon l’art. 34 LAVS. Le Conseil fédéral détermine les cas dans lesquels les allocations pour impotents des assurances sociales doivent être prises en compte dans les revenus déterminants. Nouvelle teneur selon le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585; FF 2016 7249). Nouvelle teneur selon le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585; FF 2016 7249).  Nouvelle teneur selon le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585; FF 2016 7249). Introduite par l’annexe ch. 3 de la LF du 17 déc. 2021 (AVS 21), en vigueur depuis le 1 janv. 2024 (RO 2023 92; FF 2019 5979). RS 831.10 Abrogée par le ch. I de la LF du 22 mars 2019 (Réforme des PC), avec effet au 1 janv. 2021 (RO 2020 585; FF 2016 7249). Introduite par le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585; FF 2016 7249).  Introduit par le ch. I 2 de la LF du 13 juin 2008 sur le nouveau régime de financement des soins (RO 2009 3517; FF 2005 1911). Nouvelle teneur selon le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585;  FF 2016 7249). RS 831.20 Introduit par l’annexe ch. 3 de la LF du 17 déc. 2021 (AVS 21), en vigueur depuis le 1 janv. 2024 (RO 2023 92; FF 2019 5979). RS 210 Introduite par l’annexe ch. 5 de la LF du 18 mars 2011 (6 révision de l’AI, premier volet), en vigueur depuis le 1 janv. 2012 (RO 2011 5659; FF 2010 1647).  Introduite par le ch. I de la LF du 22 mars 2019 (Réforme des PC), en vigueur depuis le 1 janv. 2021 (RO 2020 585; FF 2016 7249). RS 832.10 Introduite par l’annexe ch. 3 de la LF du 17 déc. 2021 (AVS 21), en vigueur depuis le 1 janv. 2024 (RO 2023 92; FF 2019 5979).

Sco entradas vegnan quintadas:a. dus terzs da las entradas da gudogn en daners u en natiralias, uschenavant ch’ellas surpassan annualmain 1000 francs per persunas che vivan sulettas e 1500 francs per conjugals e per persunas cun orfens che han il dretg d’ina renta, u cun uffants che han il dretg d’ina renta per uffants da la AVS u da la AI; en cas da conjugals senza dretg da prestaziuns supplementaras vegnan quintads 80 pertschient da las entradas da gudogn; en cas da persunas invalidas che han il dretg d’ina diaria da la AI vegnan las entradas da gudogn quintadas cumplainamain;b. las entradas da la facultad movibla ed immovibla, inclusiv la valur annuala d’ina giudida u d’in dretg d’abitar ubain da la valur da locaziun annuala d’ina immobiglia, sin la quala la persuna che retira prestaziuns supplementaras u in’autra persuna ch’è inclusa en la calculaziun da las prestaziuns transitoricas, ha in dretg da proprietad, e la quala vegn abitada d’almain ina da questas persunas;c. in quindeschavel da la facultad netta, ubain in dieschavel da la facultad netta en cas da titulars d’ina renta da vegliadetgna, uschenavant che quella surpassa 30 000 francs per persunas che vivan sulettas, 50 000 francs per conjugals e 15 000 francs per orfens che han il dretg d’ina renta, sco er per uffants che han il dretg d’ina renta per uffants da la AVS u da la AI; sche la persuna che retira las prestaziuns supplementaras u ina persuna ch’è inclusa en la calculaziun è proprietaria d’ina immobiglia che vegn abitada almain d’ina da questas persunas, vegn resguardada per la facultad mo la valur da l’immobiglia che surpassa 112 500 francs;d. rentas, pensiuns ed autras prestaziuns periodicas inclusiv las rentas da la AVS e da la AI;d. l’entira renta, er sche mo ina part da tala vegn suspendida tenor l’artitgel 39 alinea 1 LAVS u retratga anticipadamain tenor l’artitgel 40 alinea 1 LAVS;e. prestaziuns che resultan d’in contract da vitalizi e da cunvegnas sumegliantas;f. supplements da famiglia;g. ...h. contribuziuns da mantegniment previsas tenor il dretg da famiglia;i. la reducziun da las premias per la perioda, per la quala ina prestaziun supplementara vegn pajada retroactivamain. En divergenza da l’alinea 1 litera c sto vegnir resguardada per la facultad mo la valur da l’immobiglia che surpassa 300 000 francs:a. sch’in u omadus conjugals èn proprietaris d’ina immobiglia che vegn abitada d’in dals conjugals, entant che l’auter conjugal viva en ina chasa da dimora u en in ospital; ub. sch’ina persuna retira ina indemnisaziun a persunas dependentas d’agid da la AVS, da la AI, da l’assicuranza cunter accidents u da l’assicuranza militara ed abita en ina immobiglia ch’è en sia proprietad u en la proprietad da ses conjugal. Persunas che retiran anticipadamain ina part da la renta tenor l’artitgel 40 alinea 1 LAVS e che han a medem temp il dretg da prestaziuns da la AI tenor ils artitgels 10 e 22 da la Lescha federala dals 19 da zercladur 1959 davart l’assicuranza d’invaliditad, na valan – per l’imputaziun da la facultad netta tenor l’alinea 1 litera c – betg sco titularas e titulars d’ina renta da vegliadetgna. Per persunas che vivan en chasas da dimora u en ospitals pon ils chantuns fixar in consum da facultad che divergescha da l’alinea 1 litera c. Ils chantuns pon augmentar il consum da facultad per maximalmain in tschintgavel. Betg quintà na vegn il suandant:a. sustegns da parents tenor ils artitgels 328–330 dal Cudesch civil;b. sustegns da l’agid social public;c. prestaziuns publicas u privatas cun in caracter d’agid evident;d. indemnisaziuns da las assicuranzas socialas a persunas dependentas d’agid;e. stipendis ed auters agids da scolaziun;f. contribuziuns d’assistenza da la AVS u da la AI;g. contribuziuns da l’assicuranza obligatorica per la tgira da malsauns a las prestaziuns da tgira en ina chasa da dimora, sch’i na vegnan resguardads nagins custs da tgira tenor la LAMal en la taxa da di;h. il supplement da renta tenor l’artitgel 34 LAVS. Il Cussegl federal determinescha ils cas, per ils quals las indemnisaziuns da las assicuranzas socialas a persunas dependentas d’agid vegnan quintadas sco entradas. Versiun tenor la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465). Versiun tenor la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465). Versiun tenor la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465). Integrà tras la cifra 3 da l’agiunta da la LF dals 17 da dec. 2021 (AVS 21), en vigur dapi il 1. da schan. 2024 (AS 2023 92; BBl 2019 6305). SR 831.10 Abolì tras la cifra I da la LF dals 22 da mars 2019 (refurma da las prestaziuns supplementaras), cun effect dapi il 1. da schan. 2021 (AS 2020 585; BBl 2016 7465). Integrà tras la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465). Integrà tras la cifra I 2 da la LF dals 13 da zer. 2008 davart la reordinaziun da la finanziaziun da la tgira (AS 2009 3517; BBl 2005 2033). Versiun tenor la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465). SR 831.20 Integrà tras la cifra 3 da l’agiunta da la LF dals 17 da dec. 2021 (AVS 21), en vigur dapi il 1. da schan. 2024 (AS 2023 92; BBl 2019 6305). SR 210 Integrà tras la cifra 5 da l’agiunta da la LF dals 18 da mars 2011 (6. revisiun da la AI, emprim pachet da mesiras), en vigur dapi il 1. da schan. 2012 (AS 2011 5659; BBl 2010 1817). Integrà tras la cifra I da la LF dals 22 da mars 2019 (refurma da las prestaziuns supplementaras), en vigur dapi il 1. da schan. 2021 (AS 2020 585; BBl 2016 7465). SR 832.10 Integrà tras la cifra 3 da l’agiunta da la LF dals 17 da dec. 2021 (AVS 21), en vigur dapi il 1. da schan. 2024 (AS 2023 92; BBl 2019 6305).